
Előterjesztés

Fácánkert Község Önkormányzata Képviselő-testületének

2012. február 9. napján tartandó ülésére

Tárgy: Az önkormányzat alkalmazottainak cafetéria-juttatása 
Előterjesztő és előadó: Orbán Zsolt polgármester
Tisztelt Képviselő-testület!

A köztisztviselők és a polgármester cafetéria-juttatásával egyidejűleg megvizsgáltuk az önkormányzat további alkalmazottai hasonló jutatásainak lehetőségét is. 

Javasoljuk, hogy annak ellenére, hogy erre a munkavállalói körre a jogszabály nem írja elő a kötelező juttatást, vagy a kötelező mértéket, a közalkalmazottaink és a határozatlan időre kinevezett, Munka Törvénykönyvének hatálya alá tartozó dolgozónk is részesüljön ilyen jellegű juttatásban. 

Tekintettel arra, hogy a köztisztviselői körre jelentősen csökkent a megállapított juttatás mértéke, javasoljuk, hogy az idei évben ne kevesebb, hanem ugyanaz az évi bruttó 200.000 forint összegű keret kerüljön megállapításra e körben is. 
Minden dolgozónkra igaz, hogy számukra is megszűnt a cafetéria-kereten kívüli étkeztetési támogatás lehetősége, valamint a ruházati költségtérítés és a tizenharmadik havi juttatás. (Természetesen a munkaköri feladatokhoz kötődő védőruha-juttatás ezen kívül értendő.) 
Javaslom az alábbi határozati javaslat elfogadását.

Határozati javaslat

Az önkormányzat alkalmazottainak cafetéria-juttatása

Fácánkert Község Önkormányzatának Képviselő-testülete az önkormányzat alkalmazásában álló közalkalmazottak, és a határozatlan időre kinevezett, Munka Törvénykönyvének hatálya alá tartozó dolgozójának 2012. évi cafetéria-juttatását 200.000 forint összegben állapítja meg, mely tartalmazza a juttatás járulékait is. 

Fácánkert, 2012. február 3.








Orbán Zsolt









polgármester
